নিরাপদ হাত চ্যালেঞ্জ
নিরাপদ হাত চ্যালেঞ্জ হলো কোভিড-১৯ মহামারীর পরিপ্রেক্ষিতে বিশ্ব স্বাস্থ্য সংস্থা (ডব্লিউএইচও) দ্বারা চালু করা একটি প্রচারাভিযান। এটি ২০২০ সালের ১৩ই মার্চ বিশ্ব স্বাস্থ্য সংস্থার পরিচালক তেদ্রোস আধানম ঘেব্রেইসাস চালু করেন। অভিযানটি প্রত্যেককে নিজেদের নিরাপদ রাখতে এবং রোগের সংক্রমণ রোধ করতে নিয়মিত ৪০ সেকেন্ডের জন্য তাদের হাত ধোয়ার আহ্বান জানায়। নিরাপদ হাত চ্যালেঞ্জে অংশগ্রহণের জন্য ডব্লিউএইচও বিশ্বব্যাপী খ্যাতিমান ব্যক্তিদের আহ্বান জানায়।